CELEX: C2004/106/68
Language: da
Date: 2004-04-30 00:00:00
Title: Sag C-135/04: Saganlagt den 12. marts 2004 af Kommissionen for De Europæiske Fællesskaber modKongeriget Spanien

30.4.2004   
            
            
               DA
            
            
               Den Europæiske Unions Tidende
            
            
               C 106/39
            
         Sag anlagt den 12. marts 2004 af Kommissionen for De Europæiske Fællesskaber mod Kongeriget Spanien
   (Sag C-135/04)
   (2004/C 106/68)
   Ved De Europæiske Fællesskabers Domstol er der den 12. marts 2004 anlagt sag mod Kongeriget Spanien af Kommissionen for De Europæiske Fællesskaber ved juridisk konsulent Michel Van Beek, og Gregorio Valero Jordana, Kommissionens Juridiske Tjeneste, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               Det fastslås, at Kongeriget Spanien har tilsidesat sine forpligtelser i henhold til artikel 7, stk. 4, i Rådets direktiv 79/409/EØF af 2. april 1979 om beskyttelse af vilde fugle (1), idet det i Guipúzcoa tillader jagt på ringduen (Columba palumbus) under dennes træk til redebygningsstedet (»caza a contrapasa«).
            
         
               —
            
            
               Kongeriget Spanien tilpligtes at betale sagens omkostninger.
            
         Søgsmålsgrunde og væsentligste argumenter:
   »Caza a contrapasa«, der udøves under trækfugles træk, og, konkret, ringduens træk til redebygningsstedet, indebærer en tilsidesættelse af artikel 7, stk. 4, i direktiv 79/409.
   Ingen af de begrundelser, Kongeriget Spanien har fremført i relation til denne jagtform i provinsen Guipúzcoa er acceptable:
   
               —
            
            
               Vedtagelsen af en fravigelse af artikel 7, stk. 4, på grundlag af direktivets artikel 9, stk. 1, litra c), idet det foreliggende tilfælde ikke opfylder betingelsen om, at der ikke findes nogen anden tilfredsstillende løsning, hvilket kræves med henblik på en korrekt anvendelse af den nævnte undtagelsesordning.
            
         
               —
            
            
               Historiske og kulturelle traditioner samt socialt pres, eftersom de ikke udgør begrundelser, der kan berettige til de undtagelser, der er fastsat i artikel 9, idet sådanne begrundelser ikke er opregnet i den pågældende bestemmelse.
            
         
               —
            
            
               Domstolens dom af 27. april 1988 i sag 252/85, Kommissionen mod Frankrig, eftersom dommen blev afsagt vedrørende en undtagelse fra direktivets artikel 8, stk. 1, der omhandler de forskellige jagtmetoder.
            
         
      (1)  EFT L 103, s. 1.